ddrg/super_eurlex huggingface dataset:
IZVEDBENA UREDBA KOMISIJE (EU) 2021/1164

z dne 12. julija 2021

o zaščiti iz člena 99 Uredbe (EU) št. 1308/2013 Evropskega parlamenta in Sveta za ime „Willamette Valley“ (ZGO)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) V skladu s členom 97(2) in (3) Uredbe (EU) št. 1308/2013 je Komisija preučila vlogo za registracijo imena „Willamette Valley“, ki jo je poslalo združenje Willamette Valley Wineries Association (Združene države Amerike), in jo objavila v Uradnem listu Evropske unije (2).

(2) Komisija ni prejela nobenega ugovora v skladu s členom 98 Uredbe (EU) št. 1308/2013.

(3) V skladu s členom 99 Uredbe (EU) št. 1308/2013 bi bilo treba ime „Willamette Valley“ zaščititi in ga vpisati v register iz člena 104 navedene uredbe.

(4) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Ime „Willamette Valley“ (ZGO) se zaščiti.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 12. julija 2021 Za Komisijo v imenu predsednice Janusz WOJCIECHOWSKI član Komisije

(1) UL L 347, 20.12.2013, str. 671.

(2) UL C 58, 18.2.2021, str. 86.
4a7

BASF SE

endo-1,4-beta-ksilanaza (ES 3.2.1.8) in endo-1,4-beta-glukanaza (ES 3.2.1.4)

Sestava dodatka pripravek iz endo-1,4-beta-ksilanaze (ES 3.2.1.8), ki jo proizvaja Aspergillus niger CBS 109.713, in endo-1,4-beta-glukanaze (ES 3.2.1.4), ki jo proizvaja Aspergillus niger DSM 18404, z najmanjšo aktivnostjo: 5 600 TXU (1) in2 500 TGU (2)/g v trdni ali tekoči obliki ---------------- Lastnosti aktivne snovi endo-1,4-beta-ksilanaza (ES 3.2.1.8), ki jo proizvaja Aspergillus niger CBS 109.713, in endo-1,4-beta-glukanaza (ES 3.2.1.4), ki jo proizvaja Aspergillus niger DSM 18404 -------------- Analizna metoda (3) Za določanje količine endo-1,4-beta-ksilanaze v krmnem dodatku, premiksih, posamičnih krmilih in krmnih mešanicah: viskozimetrična metoda, ki temelji na zmanjšanju viskoznosti, ki jo povzroči delovanje endo-1,4-beta-ksilanaze na substrat, ki vsebuje ksilan (arabinoksilan iz pšenice) pri pH 3,5 in temperaturi 55 °C. Za določanje količine endo-1,4-beta-glukanaze v krmnem dodatku, premiksih, posamičnih krmilih in krmnih mešanicah: viskozimetrična metoda, ki temelji na zmanjšanju viskoznosti, ki jo povzroči delovanje endo-1,4-beta-glukanaze na substrat, ki vsebuje glukan (beta-glukan iz ječmena) pri pH 3,5 in temperaturi 40 °C.

pitovni piščanci in rejene nesnice kokoši nesnice vse manj pomembne vrste perutnine za pitanje in nesnice okrasne ptice

—

280 TXU 125 TGU

—

1. V navodilih za uporabo dodatka in premiksa se navedejo pogoji skladiščenja in obstojnost pri toplotni obdelavi. 2. Nosilci dejavnosti poslovanja s krmo zaradi morebitnih tveganj za uporabnike dodatka in premiksov pri ravnanju z njimi določijo postopke varnega ravnanja in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za kožo in dihala.
(c)

v kateri koli namembni kraj v isti ali drugi državi članici ali, v primeru območja z omejitvami I, v tretjo državo, če živali darovalke poleg pogojev iz točke (a) izpolnjujejo vsa druga ustrezna jamstva za zdravje živali na podlagi pozitivnega rezultata ocene tveganja učinka take odpreme in ukrepov proti širjenju okužbe z virusom vozličastega dermatitisa, ki jih je pred odpremo takega semena, jajčnih celic ali zarodkov zahteval pristojni organ države članice, v kateri je obrat izvora, in so jih odobrili pristojni organi držav članic, v katerih so kraji prehoda in namembni kraji.
Modularni izdelek z lastnostmi absorpcije zvoka in zvočne izolacije (tako imenovani sistem „soba v sobi“). Ko je sestavljen, meri približno 3 m v širino, od 2 do 6 m v dolžino in 2,3 m v višino, stene pa so debeline približno 40 mm. Sestavljen je iz aluminijastega okvirja v obliki kvadra, spojenega z več kovinskimi kotniki in ploščami, ki so nameščeni na stropu in straneh konstrukcije. Vsaka plošča je sestavljena iz potiskane poliestrske akustične plasti ognjevarne tkanine na eni strani in iz laminirane iverne plošče na drugi strani. Notranjost plošče je obložena s kameno volno (gostota 100 kg/m3). Strop je izdelan iz poliestrskih plošč in podpornih aluminijastih tramov. Izdelek je opremljen tudi z vrati, okni, sistemom osvetlitve z LED in prezračevalnim sistemom. Izdelek je zasnovan kot posebna konstrukcija, ki se postavi v že dokončani obstoječi zgradbi, saj ne zagotavlja zaščite pred vremenskimi vplivi. Uporablja se v pisarnah odprtega tipa, in sicer kot zaprt prostor za zaupne razprave ali za oblikovanje območja tišine. Glej sliko (*1).

7610 90 90
Voziček za prevoz pohištva z naslednjimi sestavnimi deli: — lesna plošča (vlaknena plošča z zaobljenimi koti in robovi); — plastične protizdrsne blazinice na zgornji strani plošče; — plastična kolesa; — kovinski nosilci za namestitev plastičnih koles na spodnji strani plošče. Izdelek ima ročaj v obliki reže, da ga je na primer mogoče nositi s sabo v roki ali obesiti na steno. Izdelek je namenjen prevozu različnih predmetov, zlasti pohištva in drugih težkih predmetov. (glej sliko) (*1)

4421 99 10
(3)

Komisija je proučila ugovor Bolgarije in ugotovila, da je dopusten. Beseda „кашкавал“, ki je bila v ugovoru Bolgarije predstavljena s transkripcijama „kashkaval“ oziroma „kaschaval“, je enakozvočna imenu „caşcaval“, ki je del sestavljenega imena „Caşcaval de Săveni“. Izraz „кашкавал“ se v Bolgariji uporablja kot ime za osnovne mlečne proizvode, ki se tam proizvajajo in tržijo v komercialnem obsegu. V ugovoru je bilo navedeno, da bi registracija predlaganega imena ogrozila obstoj imena „кашкавал“ ali blagovnih znamk, ki vključujejo izraz „кашкавал“, ter obstoj proizvodov, ki so bili zakonito na bolgarskem trgu že najmanj pet let pred datumom objave zahtevka za registracijo imena „Caşcaval de Săveni“.
IZVEDBENA UREDBA KOMISIJE (EU) 2021/717

z dne 26. aprila 2021

o registraciji geografske označbe žgane pijače v skladu s členom 30(2) Uredbe (EU) 2019/787 Evropskega parlamenta in Sveta („Nagykunsági szilvapálinka“)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/787 Evropskega parlamenta in Sveta z dne 17. aprila 2019 o opredelitvi, opisu, predstavitvi in označevanju žganih pijač, uporabi imen žganih pijač pri predstavitvi in označevanju drugih živil, zaščiti geografskih označb žganih pijač, uporabi etanola in destilatov kmetijskega porekla v alkoholnih pijačah ter o razveljavitvi Uredbe (ES) št. 110/2008 (1) in zlasti člena 30(2) Uredbe,

ob upoštevanju naslednjega:

(1) Komisija je v skladu s členom 17(5) Uredbe (ES) št. 110/2008 Evropskega parlamenta in Sveta (2) preučila zahtevek Madžarske z dne 14. oktobra 2016 za registracijo geografske označbe „Nagykunsági szilvapálinka“.

(2) Uredba (EU) 2019/787, ki nadomešča Uredbo (ES) št. 110/2008, je začela veljati 25. maja 2019. V skladu s členom 49(1) navedene uredbe se poglavje III Uredbe (ES) št. 110/2008 o geografskih označbah razveljavi z učinkom od 8. junija 2019.

(3) Ker je Komisija ugotovila, da je zahtevek skladen z Uredbo (ES) št. 110/2008, je glavne specifikacije tehnične dokumentacije v skladu s členom 17(6) navedene uredbe in prvim pododstavkom člena 50(4) Uredbe (EU) 2019/787 objavila v Uradnem listu Evropske unije (3).

(4) Komisija v skladu s členom 27(1) Uredbe (EU) 2019/787 ni prejela nobenega obvestila o ugovoru.

(5) Zato bi bilo treba ime „Nagykunsági szilvapálinka“ registrirati kot geografsko označbo –

SPREJELA NASLEDNJO UREDBO:

Člen 1 Geografska označba „Nagykunsági szilvapálinka“ se registrira. Ta uredba v skladu s členom 30(4) Uredbe (EU) 2019/787 imenu „Nagykunsági szilvapálinka“ zagotovi zaščito iz člena 21 Uredbe (EU) 2019/787.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 26. aprila 2021 Za Komisijo v imenu predsednice Janusz WOJCIECHOWSKI član Komisije

(1) UL L 130, 17.5.2019, str. 1.

(2) Uredba (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač ter razveljavitvi Uredbe Sveta (EGS) št. 1576/89 (UL L 39, 13.2.2008, str. 16).

(3) UL C 14, 13.1.2021, str. 3.
IZVEDBENA UREDBA KOMISIJE (EU) 2021/518

z dne 18. marca 2021

o registraciji geografske označbe žgane pijače v skladu s členom 30(2) Uredbe (EU) 2019/787 Evropskega parlamenta in Sveta

(„Vasi vadkörte pálinka“)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/787 Evropskega parlamenta in Sveta z dne 17. aprila 2019 o opredelitvi, opisu, predstavitvi in označevanju žganih pijač, uporabi imen žganih pijač pri predstavitvi in označevanju drugih živil, zaščiti geografskih označb žganih pijač, uporabi etanola in destilatov kmetijskega porekla v alkoholnih pijačah ter o razveljavitvi Uredbe (ES) št. 110/2008 (1) in zlasti člena 30(2) Uredbe,

ob upoštevanju naslednjega:

(1) Komisija je v skladu s členom 17(5) Uredbe (ES) št. 110/2008 Evropskega parlamenta in Sveta (2) preučila zahtevek Madžarske z dne 14. oktobra 2016 za registracijo geografske označbe „Vasi vadkörte pálinka“.

(2) Uredba (EU) 2019/787, ki nadomešča Uredbo (ES) št. 110/2008, je začela veljati 25. maja 2019. V skladu s členom 49(1) navedene uredbe se poglavje III Uredbe (ES) št. 110/2008 o geografskih označbah razveljavi z učinkom od 8. junija 2019.

(3) Ker je Komisija ugotovila, da je zahtevek skladen z Uredbo (ES) št. 110/2008, je glavne specifikacije tehnične dokumentacije v skladu s členom 17(6) navedene uredbe in prvim pododstavkom člena 50(4) Uredbe (EU) 2019/787 objavila v Uradnem listu Evropske unije (3).

(4) Komisija v skladu s členom 27(1) Uredbe (EU) 2019/787 ni prejela nobenega obvestila o ugovoru.

(5) Zato bi bilo treba ime „Vasi vadkörte pálinka“ registrirati kot geografsko označbo –

SPREJELA NASLEDNJO UREDBO:

Člen 1 Geografska označba „Vasi vadkörte pálinka“ se registrira. Ta uredba v skladu s členom 30(4) Uredbe (EU) 2019/787 imenu „Vasi vadkörte pálinka“ zagotovi zaščito iz člena 21 Uredbe (EU) 2019/787.

Člen 2 Ta uredba začne veljati dvajseti dan po objavi v Uradnem listu Evropske unije. Ta uredba je v celoti zavezujoča in se neposredno uporablja v vseh državah članicah.

V Bruslju, 18. marca 2021 Za Komisijo V imenu predsednice Janusz WOJCIECHOWSKI Član Komisije

(1) UL L 130, 17.5.2019, str. 1.

(2) Uredba (ES) št. 110/2008 Evropskega parlamenta in Sveta z dne 15. januarja 2008 o opredelitvi, opisu, predstavitvi, označevanju in zaščiti geografskih označb žganih pijač ter razveljavitvi Uredbe Sveta (EGS) št. 1576/89 (UL L 39, 13.2.2008, str. 16).

(3) UL C 417, 2.12.2020, str. 59.
DELEGIRANA UREDBA KOMISIJE (EU) 2021/466

z dne 17. novembra 2020

o dopolnitvi Uredbe (EU) 2019/1700 Evropskega parlamenta in Sveta z navedbo števila in naslova spremenljivk za področje dohodka in življenjskih pogojev na področju zdravja in kakovosti življenja

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/1700 Evropskega parlamenta in Sveta z dne 10. oktobra 2019 o ustanovitvi skupnega okvira za evropsko statistiko v zvezi z osebami in gospodinjstvi na podlagi podatkov na individualni ravni, zbranih z vzorci, spremembi uredb (ES) št. 808/2004, (ES) št. 452/2008 in (ES) št. 1338/2008 Evropskega parlamenta in Sveta in razveljavitvi Uredbe (ES) št. 1177/2003 Evropskega parlamenta in Sveta ter Uredbe Sveta (ES) št. 577/98 (1) in zlasti člena 6(1) Uredbe,

ob upoštevanju naslednjega:

(1) Za kritje potreb, opredeljenih v ustreznih podrobnih vsebinah, bi morala Komisija določiti število in naslov spremenljivk za podatkovni niz na področju življenjskih pogojev (EU-SILC).

(2) Raziskovanje statistike EU o dohodku in življenjskih pogojih („raziskovanje EU-SILC“) je ključni instrument za zagotavljanje informacij, ki jih zahtevata evropski semester in evropski steber socialnih pravic, zlasti za porazdelitev dohodka, revščino in socialno izključenost. Vsebuje tudi informacije o zdravstvenem varstvu, determinantah zdravja, zdravstvenem stanju in invalidnosti iz triletnega modula o zdravju ter podatke o dobrem počutju ter družbenem in kulturnem udejstvovanju iz šestletnega modula o kakovosti življenja.

(3) Število spremenljivk, ki jih je treba zbrati, ne presega za več kot 5 % števila spremenljivk, zbranih za področje življenjskih pogojev ob začetku veljavnosti Uredbe (EU) 2019/1700 3. novembra 2019 –

SPREJELA NASLEDNJO UREDBO:

Člen 1 Število in naslov spremenljivk za triletni modul o zdravju in šestletni modul o kakovosti življenja na področju življenjskih pogojev so določeni v Prilogi.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 17. novembra 2020 Za Komisijo Predsednica Ursula VON DER LEYEN

(1) UL L 261 I, 14.10.2019, str. 1.
(2)

Aktivni klor, sproščen iz hipoklorove kisline, je bil ocenjen za uporabo v biocidnih proizvodih vrste proizvodov 2 (razkužila in drugi biocidni pripravki za zasebne površine in površine, namenjene javnemu zdravstvu), vrste proizvodov 3 (veterinarsko higienski biocidni pripravki), vrste proizvodov 4 (dezinfekcijska sredstva za območja s hrano in krmo) in vrste proizvodov 5 (sredstva za razkuževanje pitne vode), kot so opredeljene v Prilogi V k Direktivi 98/8/ES Evropskega parlamenta in Sveta (3), ki ustrezajo vrstam proizvodov 2, 3, 4 oziroma 5, kot so opredeljene v Prilogi V k Uredbi (EU) št. 528/2012.
(c)

če zadevna NCB ne odgovori na obvestilo iz točke (a) do konca delovnega dne NCB pred začetkom obdobja izpolnjevanja, se šteje, da je bila potrditev iz točke (b) podana in za to institucijo za to obdobje izpolnjevanja veljajo sporočene obvezne rezerve.
(10)

Na podlagi načela mednarodne solidarnosti bi bilo treba izvoz za zagotovitev zalog v okviru odziva na izredne humanitarne razmere, izvoz v okviru instrumenta COVAX, zlasti v države z nizkim in srednjim dohodkom glede na njihovo ranljivost in omejen dostop do cepiv, izvoz cepiv proti COVID-19, ki so bila kupljena in/ali dobavljena v okviru instrumenta COVAX ali prek organizacij UNICEF ali PAHO in so namenjena v katero koli drugo državo, ki sodeluje pri instrumentu COVAX, ter izvoz cepiv proti COVID-19, ki so jih države članice kupile v skladu z vnaprejšnjimi dogovori Unije o nabavi ter jih nadalje prodale ali donirale tretji državi, izključiti iz programa izvoznih dovoljenj.
(1)

Za zagotovitev, da imajo države članice dovolj časa za vzpostavitev organizacije in strukture svojih podatkovnih omrežij, da omogočijo pošiljanje in sprejemanje podatkov o certifikatih o skladnosti kot strukturiranih podatkov v elektronski obliki, je primerno za izmenjavo navedenih podatkov določiti evropski informacijski sistem za prometna in vozniška dovoljenja (v nadaljnjem besedilu: EUCARIS) (2). EUCARIS so razvili vladni organi za medsebojno izmenjavo informacij o registraciji vozil in vozniških dovoljenj.
(4)

Družba Glycom A/S (v nadaljnjem besedilu: vložnik) je 17. marca 2020 Komisiji v skladu s členom 10(1) Uredbe (EU) 2015/2283 predložila zahtevo za razširitev uporabe in spremembo specifikacij 2’-FL/DFL. Vložnik je pri odobrenih uporabah zahteval razširitev uporabe 2’-FL/DFL na pijače na osnovi mleka in podobne izdelke, namenjene majhnim otrokom, na ravni 1,2 g/l v končnem proizvodu, ki je pripravljen za uporabo in se kot tak trži ali se pripravi po navodilu proizvajalca. Poleg tega je zahteval splošnejši opis proizvodnega postopka za novo živilo, zlasti črtanje besedila „s sušenjem z razprševanjem“ iz opisa zadnje faze sušenja v proizvodnem postopku, saj se uporabljajo tudi druge tehnike, na primer sušenje z zamrzovanjem. Zahteval je tudi črtanje izraza „amorfni“ iz opisa novega živila v njegovi končni obliki, saj je novo živilo bodisi prah bodisi so aglomerati, odvisno od uporabljene metode sušenja. Hkrati je zahteval vključitev 3-fukozillaktoze, ene od manj pomembnih sestavin novega živila, v vsoto oligosaharidov, ki sestavljajo novo živilo, in ne v vsoto drugih manjših ogljikovih hidratov, kjer je navedena trenutno.
(3)

Izdelek, ki ga zadeva morebitno izogibanje, so tkane in/ali šivane tkanine iz rovinga in/ali preje iz brezkončnih steklenih vlaken, z drugimi elementi ali brez njih, razen izdelkov, ki so impregnirani ali predhodno impregnirani, in razen tkanin z odprto mrežno strukturo z velikostjo celice več kot 1,8 mm po dolžini in širini ter težo več kot 35 g/m2, na dan začetka veljavnosti Izvedbene uredbe Komisije (EU) 2020/776 (2) uvrščene pod oznake KN ex 7019 39 00, ex 7019 40 00, ex 7019 59 00 in ex 7019 90 00 (oznake TARIC 7019390080, 7019400080, 7019590080 in 7019900080) ter s poreklom iz Ljudske republike Kitajske in Egipta (v nadaljnjem besedilu: zadevni izdelek). Za ta izdelek se uporabljajo trenutno veljavni ukrepi.
1.

„Emraan Ali (tudi nezanesljivo: Abu Jihad TNT). Datum rojstva: (a) 4. 7. 1967. Kraj rojstva: (a) Rio Claro, Trinidad in Tobago. Državljanstvo: (a) Trinidad in Tobago; (b) Združene države Amerike. Št. potnega lista: (a) TB162181 (potni list Trinidada in Tobaga, izdan 27. 1. 2015, prenehal veljati 26. 1. 2020); (b) 420985453 (potni list Združenih držav Amerike, prenehal veljati 6. 2. 2017). Nacionalna identifikacijska št.: 19670704052 (identifikacijska številka Trinidada in Tobaga). Naslov: (a) Združene države Amerike (v priporu, Zvezni center za pridržanje Miami, registrska številka: 10423-509); (b) #12 Rio Claro Mayaro Road, Rio Claro, Trinidad (prejšnja lokacija od leta 2008 do marca 2015); (c) #7 Guayaguayare Road, Rio Claro, Trinidad (prejšnja lokacija okrog leta 2003); (d) Združene države Amerike (prejšnja lokacija od januarja 1991 do leta 2008). Druge informacije: (a) višji član Islamske države Iraka in Levanta (ISIL), navedene kot Al-Kaida v Iraku. Rekrutiran je bil za ISIL in je posameznikom prek spletnega videoposnetka dajal navodila za izvedbo terorističnih dejanj; (b) fizični opis: višina: 176 cm; teža: 73 kg; postava: srednja; barva oči: rjava; barva las: črna/pleša; polt: rjava; (c) govori angleško. Datum določitve iz člena 7d(2)(i): 23. 11. 2021.“.
(2)

Eden od ciljev Direktive 2014/24/EU je omogočiti naročnikom, ki jo uporabljajo, da hkrati izpolnjujejo obveznosti iz Sporazuma. Da bi zagotovili, da bodo mejne vrednosti iz člena 4, točke (a), (b) in (c), Direktive 2014/24/EU ustrezale mejnim vrednostim, določenim v Sporazumu, je treba mejno vrednost iz navedene direktive revidirati. V skladu s členom 6(2) Direktive 2014/24/EU se mejne vrednosti iz člena 13 navedene direktive uskladijo z mejnima vrednostma iz člena 4, točki (a) in (c), navedene direktive.
(2)

Glede na resnost razmer v Siriji in nedavne spremembe v sirski vladi bi bilo treba na seznam fizičnih in pravnih oseb, subjektov ali organov, za katere veljajo omejevalni ukrepi, iz Priloge II k Uredbi (EU) št. 36/2012, dodati štiri osebe. Tudi informacije v zvezi s petimi osebami, ki so že na seznamu iz Priloge II k Uredbi (EU) št. 36/2012, bi bilo treba posodobiti.
UREDBA KOMISIJE (EU) 2021/1804

z dne 12. oktobra 2021

o spremembi Priloge II k Uredbi Evropskega parlamenta in Sveta (ES) št. 396/2005 glede mejnih vrednosti ostankov za bentazon v grahu s stroki

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Evropskega parlamenta in Sveta (ES) št. 396/2005 z dne 23. februarja 2005 o mejnih vrednostih ostankov pesticidov v ali na hrani in krmi rastlinskega in živalskega izvora ter o spremembi Direktive Sveta 91/414/EGS (1) in zlasti člena 14(1)(a) Uredbe,

ob upoštevanju naslednjega:

(1) Mejne vrednosti ostankov (v nadaljnjem besedilu: MRL) za bentazon so bile določene v Prilogi II k Uredbi (ES) št. 396/2005.

(2) V okviru postopka za registracijo fitofarmacevtskega sredstva, ki vsebuje aktivno snov bentazon, za uporabo na grahu s stroki je bila v skladu s členom 6(1) Uredbe (ES) št. 396/2005 vložena vloga za spremembo obstoječe MRL.

(3) V skladu s členom 8 Uredbe (ES) št. 396/2005 je zadevna država članica vlogo ocenila in Komisiji poslala ocenjevalno poročilo.

(4) Evropska agencija za varnost hrane (v nadaljnjem besedilu: Agencija) je proučila vlogo in poročilo o oceni, zlasti glede tveganj za potrošnike in po potrebi za živali, ter predložila obrazloženo mnenje o predlagani MRL (2). Navedeno mnenje je poslala vložniku, Komisiji in državam članicam ter ga javno objavila.

(5) Agencija je ugotovila, da so izpolnjene vse zahteve po podatkih in da je sprememba MRL, ki jo zahteva vložnik, sprejemljiva z vidika varnosti potrošnikov na podlagi ocene izpostavljenosti potrošnikov za 27 posebnih skupin evropskih potrošnikov. Upoštevala je najnovejše informacije o toksikoloških značilnostih snovi. Niti pri vseživljenjski izpostavljenosti snovi z uživanjem vseh živil, ki bi to snov lahko vsebovala, niti pri kratkotrajni izpostavljenosti zaradi čezmernega uživanja graha s stroki ni bilo ugotovljeno tveganje, da se sprejemljivi dnevni vnos ali akutni referenčni odmerek preseže.

(6) Iz obrazloženega mnenja Agencije in ob upoštevanju dejavnikov, ki vplivajo na odločitev, je razvidno, da predlagana sprememba MRL izpolnjuje zahteve iz člena 14(2) Uredbe (ES) št. 396/2005.

(7) Uredbo (ES) št. 396/2005 bi bilo zato treba ustrezno spremeniti.

(8) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 Priloga II k Uredbi (ES) št. 396/2005 se spremeni v skladu s Prilogo k tej uredbi.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 12. oktobra 2021 Za Komisijo predsednica Ursula VON DER LEYEN

(1) UL L 70, 16.3.2005, str. 1.

(2) Znanstvena poročila Agencije so na voljo na spletu: http://www.efsa.europa.eu:

„Reasoned opinion on the modification of the existing maximum residue levels for bentazone in beans and peas with and without pods“ (Obrazloženo mnenje o spremembi obstoječih mejnih vrednosti ostankov za bentazon v fižolu in grahu s stroki in brez strokov). EFSA Journal 2021;19(1):6376.
(2)

Delegirana uredba Komisije (EU) 2020/692 (2) dopolnjuje Uredbo (EU) 2016/429 glede zahtev za zdravstveno varstvo živali za vstop pošiljk določenih vrst in kategorij živali, zarodnega materiala in proizvodov živalskega izvora iz tretjih držav, z njihovih ozemelj ali območij ali, v primeru živali iz akvakulture, iz njihovih kompartmentov v Unijo. Delegirana uredba (EU) 2020/692 določa, da pošiljke živali, zarodnega materiala in proizvodov živalskega izvora, ki spadajo na njeno področje uporabe, lahko vstopijo v Unijo le, če prihajajo iz tretje države, z njenega ozemlja ali območja ali iz njenega kompartmenta s seznama za določene vrste in kategorije živali, zarodnega materiala in proizvodov živalskega izvora v skladu z zahtevami za zdravstveno varstvo živali iz navedene delegirane uredbe.